Euro health consumer index
Euro health consumer index (EHCI) je alat za usporedbu europskog zdravstvenog sustava na temelju vremena čekanja, rezultata, te izdašnosti. Podaci su predstavljeni kao grafički indeks. Health Consumer Powerhouse izradio je EHCI je za periode 2005.-2009. i 2012,-2015. Rang-lista za 2014. uspoređuje 37 zemalja na osnovu 48 indikatora. SVRHA EHCI je mjerenje lakoće korištenja ( engl. "consumer friendliness") zdravstvenog sustava. Health Consumer Powerhouse ne mjeri koja europska država ima najbolji zdravstveni sustav, ali zato izrađuje specijalizirane indekse za dijabetes, kardijalnu skrb, HIV, glavobolju, te hepatitis.  

Godine 2006. prednjačila je Francuska sa 768 od mogućih 1000 bodova. U 2015. bi se istim rezultatom  postiglo tek 13. mjesto među 35 zemalja, zbog rasprostranjenog poboljšanja standarda. 

Iako navodno nema pristranosti u korist bilo kojeg zdravstvenog sustava,  indeks su u British Medical Journal (veljača 2016.) kritizirali Martin McKee i drugi iz Europskog opservatorija za zdravstvene sustave i politiku. Teze njihove kritike kažu sljedeće:
 Indeks je temeljen na bodovanju performansi kao "dobrih", "osrednjih" ili "ne tako dobrih", koje su razgraničene proizvoljno. 
 Nema nikakve logike koliko se bodova dodjeljuje za pojedini indikator. Primjerice, 225 bodova se dodjeljuje pristupačnosti, dok se zdravstvenim ishodima dodjeljuje samo 250 bodova.
 Indeksi su mješavina vremenskih trendova i poprečnog presjeka položaja na rang-listi.

Reference

Vanjske poveznice
 Euro Health Consumer Index 2017 - izvještaj za 2016. godinu 
 EHCI 2005-2009

Evropa
Zdravstvo